Skoghaug var utdannet sykepleier. I 1941 flyktet hun fra det okkuperte Norge til Shetland med fiskeskøyta «Utnøringen». Hun arbeidet først ved et engelsk sykehus i London, før hun i februar 1942 ble sykepleier i Kompani Linge. Hun arbeidet i tre og et halvt år ved kompaniets base i Aviemore i Skottland. Her ble hun kjent under kallenavnet «Nursa». Hun ønsket å få fallskjermtrening, men fikk ikke tillatelse til det.